
 7.5.2021
 BG
 Официален вестник на Европейския съюз
 L 160/1
 РЕГЛАМЕНТ ЗА ИЗПЪЛНЕНИЕ (ЕС) 2021/743 НА СЪВЕТА
 от 6 май 2021 година
 за прилагане на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012.
 (2)
 Информацията, отнасяща се до едно от лицата в списъка на физически и юридически лица, образувания или органи, към които се прилагат ограничителни мерки, съдържащ се в приложение II към Регламент (ЕС) No 36/2012, следва да се актуализира.
 (3)
 Поради това Регламент (ЕС) No 36/2012 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 май 2021 година.
 За Съвета
 Председател
 J. BORRELL FONTELLES
 (1) OВ L 16, 19.1.2012 г., стр. 1.
 ПРИЛОЖЕНИЕ
 В раздел А (Лица) от приложение II към Регламент (ЕС) No 36/2012 вписване 36 се заменя със следното:
 Име
 Идентификационни данни
 Основания
 Дата на включване в списъка
 „36.
 Nizar Al-Assad (изв. още като al-Asad; Assad; Asad; Assaad, Asaad, Al-Assaad)
 ( اسعد, الاسعد,الاسد;نزار)
 Дата на раждане: 2.3.1948 г. или 23.3.1948 г. или март 1948 г.;
 Гражданства: сирийско, ливанско и канадско;
 сирийски паспорт No 011090258;
 ливански паспорт No RL0003434;
 канадски паспорт No AG629220;
 Пол: мъжки
 Водещ сирийски бизнесмен с тесни връзки с режима. Свързан със семействата Assad и Makhlouf.
 Като такъв е част от сирийския режим, облагодетелства се от него или го подкрепя.
 Водещ петролен инвеститор, основател и ръководител на дружеството Lead Contracting & Trading Ltd.
 23.8.2011 г.“
 